tartuNLP/wikipedia-smugri-20251201 huggingface dataset:
Johann Franck

Johann Franck (1. kesäkuuta 1618 Guben, Brandenburg – 18. kesäkuuta 1677 Guben) oli saksalainen pormestari ja virsirunoilija.
Franckin isä oli asianajaja, joka kuoli pojan ollessa kaksivuotias. Poika pääsi kuitenkin koulutielle, Gubenin latinankoulun jälkeen Gottbusiin, Stettiniin ja Thorniin, jonka jälkeen opiskelemaan lakia 1638 Köningsbergin yliopistoon, Saksan ainoaan yliopistoon, joka ei tuhoutunut 30-vuotisessa sodassa. Franck valmistui asianajajaksi, ja hänestä tuli kotikaupunkinsa Gubenin pormestari. 
Franck on kirjoittanut 110 hegellistä laulua jotka hän julkaisi 1672 kokoelmassa "Teutsche Gedichte", "Geistliches Sion" ja maallisia lauluja kokoelmassa "Teutsche Gedichte, Irdischer Helicon" 1674. Franckin virsiä sävyttää omalle ajalleen harvinainen mystiikanomainen Jeesus-rakkaus, johon myöhemmin pietismin virsirunoilijat liittyivät. Ne ovat kuitenkin jääneet unohdukseen Saksassa, mutta Pohjoismaiden kirkkojen virsikirjoissa niitä on edelleen.
Saksan evankelisten kirkkojen virsikirjassa "Evangelisches Gesangbuch" on kaksi hänen virttään. ”Schmücke dich, o liebe Seele”, jonka sävelmä on Johann Crügerin tekemä. J. S. Bach on käyttänyt sitä useissa teoksissaan mm. samannimisessä kantaatissaan BWV 180. Myös toinen Franckin virsi ”Jesu, meine Freude” on tullut tunnetuksi Bachin kantaattien ja motetin BWV 227 kautta. Senkin sävelmä on Johann Crügerin. Monet muutkin säveltäjät ovat käyttäneet Franckin virsiä teoksissaan, muun muassa Gottfried August Homiliuksen Johannespassiossa "Der Fromme stirbt" (1774) on virren ”Jesu meine Freude” toinen säkeistö ”Unter deinem Schirmen” yhtenä koraalina.
Sekä Suomessa ja Ruotsissa on virsikirjoissa edelleen useita Franckin virsiä. 
Suomen ev. lut. kirkon virsikirjassa
Ruotsin kirkon virsikirjassa
Kakkurilampi

Kakkurilampi tarkoittaa seuraavia:
Muhammad Khashoggi

Muhammad Khaled Khashoggi (arab. محمد خالد خاشقجي‎), (turk. "Muhammed Halid Kaşıkçı") (1889–1978), äännetään myös muodossa Mohamed Khaled Khashoggi, oli saudiarabialainen lääkäri. Hän oli Saudi-Arabian kuninkaan Abdulaziz Al Saudin henkilökohtainen lääkäri.
Henkilökohtainen elämä.
Khashoggi oli turkkilaisia alkuperää, ja hänen perheensä oli alun perin Kayserista. Perheen sukunimi tarkoittaa turkiksi "lusikkaseppää" ("Kaşıkçı") Hän oli naimisissa Samiha Ahmedin (Setti) kanssa ja sai kuusi lasta tämän kanssa; Adnanin, Samiran, Essamin, Adilin, Assian ja Soheiren. Hänen lapsenlapsensa ovat Dodi Al-Fayed, Emad Khashoggi ja Jamal Khashoggi.
Elämäkerta.
Khashoggi karkotettiin Medinasta yhdessä hänen perheensä ja veljensä Abdullah Khashoggin kanssa, joka työskenteli muhtasibina, lääkärien ammattikunnan liitossa,Medinan piirityksen aikana vuonna 1918, jolloin he asettuivat Damaskokseen. Myöhemmin hän opiskeli lääkettä Damaskoksessa ja hänestä tuli kirurgi. Sitten hän meni Pariisiin opiskelemaan sädehoitoa ja sitten hän avasi Mekkaan yksityisen klinikan.
Hän muutti Riadiin työskentelemään Saudi-Arabian terveysministeriössä, jossa hän rekrytoi egyptiläisiä lääkäreitä työskentelemään Saudi-Arabiaan. 1970-luvulla hän asettui Beirutiin Libanoniin, mutta lähti pian Lontooseen vuonna 1974 Libanonin sisällissodan syttymisen jälkeen. Lopulta hän palasi takaisin Riadiin, jossa hän kuoli leikkauksen aikana. Hänet on haudattu Medinaan.
Suuhautoja

Suuhautoja on kala- tai sammakkolaji, joka pitää mätimunia suussaan, jossa ne sitten kehittyvät. Munat sijaitsevat toisinaan emon alaleuan pussissa. Myös koiras voi toimia hautojana.
Hongze

Hongze () on järvi Itä-Kiinassa Jiangsun maakunnssa lähellä Anhuin vastaista rajaa. Järvi on Huaijoen laakson varrella ja kananvien kautta järveltä on yhteyksiä myös muualle. Järvellä harjoitetaan vesiviljelyä ja se on myös merkittävä muuttolintujen pysähdyspaikka. Kooltaan järvi on Kiinan makeavetisistä järvistä neljänneksi suurin.
Maantiede.
Hongze sijaitsee Itä-Kiinan Jiangsun maakunnassa lähellä Anhuin vastaista rajaa Huaijoen laakson varrella. Hongzen pinta-ala on noin 1 960 km². Pinta-alaltaan järvi on Kiinan makeavetisistä järvistä neljänneksi suurin. Järvi on kuitenkin suhteellisen matala. Järven syvin kohta on vain 5,5 metriä. Merenpintaan nähtynä järvi on myös matalalla vain 12,25 metrin korkeudessa. Järveen laskee useita jokia, joista suurin on Huai. Huai laskee edelleen pois järvestä liittyen lopulta Jangtsejokeen järvestä etelään. Sittemmin rakennettujen kanavien kautta järvi on yhteydessä myös Keisarinkanavaan ja Itä-Kiinan mereen. Järven tulvimisen hallitsemseksi ja veden uusimiseksi on myös rakennettu useita laskukanavia, patoja ja pengeryksiä. Järven vedellä pyöritetään vesivoimaloita ja vettä käytetään Jiangsun maakunnan maatalousalueiden keinokasteluun. Järvellä on myös öljyntuotantoa. Järven mataluuden takia suurta osaa järvestä voivat käyttää vain pienemmät veneet.
Järvellä on runsas eläimistönsä ja kasvistonsa. Järvellä on suuri merkitys pysähdyspaikkana talvisille muuttolinnuille, joita tavataan 143 eri lajia. Joihinkin Kiinassa suojeltuihin lajeihin lukeutuvat esimerkiksi mantšuriankurki, harmaahaikara ja isotrappi. Osa järven luoteisrannikosta Sihongissa kuuluu kosteikkojen suojelualueeseen. Vesiviljelyn kannalta Hongze kuuluu Kiinan huomattavimpien makeanveden järvien joukkoon. Järvellä kasvatetaan esimerkiksi ahvenia, ankeriaita, villasaksirapuja, katkarapuja ja vesikastanjaa.
Historia.
Hongze sai nykyisen nimensä Kiinan Sui-dynastian keisari Yangdilta (604–617/618). Järvi oli alun perin paljon nykyistä pienempi ja Huaijoki ei aikanaan edes laskenut järveen. Vielä 900-luvulla joki kulki jäven eteläpuolella. Järvi yhdistettiin jokeen kanavilla Song-dynastian kaudella 1000-luvulla osana Kaifengin ja Huai’anin välistä kanavajärjestelmää. Tarkoituksena oli helpottaa hyvin matalalla joella purjehdusta. Nykyisessä koossaan järvi muodostui vuonna 1194, jolloin Keltaisenjoen virtausvälä muuttui siten, että Huai menetti laskujokensa. Vesi tulvi Hongzejärveen peittäen alleen suuren osan aikaisemmin tuottoisaa maatalousaluetta. Sittemmin järvi yhdistettiin kanavilla Itä-Kiinan merelle ja Keisarinkanavalle. 
Järvi tulvi edelleen usein yli äyräidensä. Tulvimista vähentänyt Subein kanava rakennettiin 1930-luvulla ja sitä laajennettiin vuosina 1951–1952. Kuivana kautena vuonna 2000–2001 järven vedenpinta laski huomattavasti ja vaikeutti vesiliikenteen liikkumnista. Pahimmillaan järven pinta laski kahdella sentillä päivässä. Nykyisin järven seutu on merkittävä matkailukohde maisemiensa ja paikallisen ruuan ansioista. Matkailijoita vetää paikalle esimerkiksi vuosittain järjestettävät rapufestivaalit.
Sphaerichthys

Sphaerichthys on guramien (Osphronemidae) heimoon kuuluva kalasuku. Suvun lajeja elää kotoperäisenä Kaakkois-Aasiassa.
Lajit.
Sukuun kuuluu FishBasen luokituksen mukaan 4 lajia:
2Cellos

2Cellos (tyylitelty 2CΞLLOS) on kroatialainen sello-duo, joka koostuu klassisesti koulutetusta Luka Šulićista ja Stjepan Hauserista. He ovat julkaisseet viisi albumia ja soittaneet tunnettuja pop- ja rock-kappaleita sekä klassista ja elokuvamusiikkia. Duo esiintyy kansainvälisesti ja on esiintynyt useissa Yhdysvaltain televisio-ohjelmissa, kuten Glee ja The Bachelor.
Aetós (Messenia)

Aetós () on Kreikan kylä sekä samanniminen Trifylían kunnan kunnallisyksikkö (Δημοτική Ενότητα Αετού, "Dimotikí Enótita Aetoú") ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 1 915 ja varsinaisen Aetóksen kylän väkiluku 360 (vuonna 2011).
Aetóksen kylä, suomeksi ”Kotka”, sijaitsee linnuntietä noin 34 kilometriä luoteeseen Kalamátasta. Aetóksen kunnallisyksikkö käsittää alueen Trifylían kunnan itäosassa. Aetós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trifylían kunnaksi yhdessä Avlónaksen, Filiatrán, Gargaliánoin, Kyparissían ja Tripýlan kanssa, jolloin se muuttui uuden kunnan kunnallisyksiköksi.
Kunnallisyksikön osat.
Aetóksen kunnallisyksikkö muodostuu seuraavista kyläyhdyskunnista ja asutuksista:
Aípeia

Aípeia (; myös "Épia"; virallisesti Δημοτική Ενότητα Αίπειας, "Dimotikí Enótita Aípeias") on yksi Messínin kunnan kunnallisyksiköistä ja entinen itsenäinen Kreikan kunta. Se sijaitsee Messenian alueyksikössä Peloponnesoksen alueella. Kunnallisyksikön väkiluku on 1 884 (vuonna 2011).
Aípeian kunnallisyksikkö käsittää Messínin kunnan eteläosan Messenianlahden rannalla. Se on ottanut nimensä antiikin ajan Aipeiasta, joka oli mahdollisesti sama kuin Koronen kaupunki. Kunnallisyksikön suurin asutus on Longán kylä. Aípeia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Messínin kuntaan yhdessä Androúsan, Aristoméniin, Ithómin, Petalídin, Tríkorfon ja Voufrádeen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Aípeian kunnallisyksikkö muodostuu seuraavista kyläyhdyskunnista ja asutuksista:
Androúsa

Androúsa (; myös "Andrúsa") on Kreikan kylä sekä samanniminen Messínin kunnan kunnallisyksikkö (Δημοτική Ενότητα Ανδρούσας, "Dimotikí Enótita Androúsas") ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 2 397 ja varsinaisen Androúsan kylän väkiluku 545 (vuonna 2011).
Androúsan kylä sijaitsee linnuntietä noin 17 kilometriä luoteeseen Kalamátasta. Androúsan kunnallisyksikkö käsittää alueen Messínin kunnan pohjoisosissa. Androúsa oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Messínin kuntaan yhdessä Aípeian, Aristoméniin, Ithómin, Petalídin, Tríkorfon ja Voufrádeen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Androúsan kunnallisyksikkö muodostuu seuraavista kyläyhdyskunnista ja asutuksista:
Andanía

Andanía (; virallisesti Δημοτική Ενότητα Ανδανίας, "Dimotikí Enótita Andanías") on yksi Oichalían kunnan kunnallisyksiköistä ja entinen itsenäinen Kreikan kunta. Se sijaitsee Messenian alueyksikössä Peloponnesoksen alueella. Kunnallisyksikön väkiluku on 2 327 (vuonna 2011).
Andanían kunnallisyksikkö käsittää Oichalían kunnan keskiosan. Se on nimetty alueella sijainneen antiikin aikaisen Andanian kaupungin mukaan. Kunnallisyksikön suurin asutus on Diavolítsin kylä. Andanía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Oichalían kuntaan yhdessä Dórion, Eíran ja Meligaláksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Andanían kunnallisyksikkö muodostuu seuraavista kyläyhdyskunnista ja asutuksista:
Áris (Messenia)

Áris () on Kreikan kylä sekä samanniminen Kalamátan kunnan kunnallisyksikkö (Δημοτική Ενότητα Άριος, "Dimotikí Enótita Ários") ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 2 071 ja varsinaisen Áriin kylän väkiluku 966 (vuonna 2011).
Áriin kylä sijaitsee noin 13 kilometriä luoteeseen Kalamátan kaupungista. Áriin kunnallisyksikkö käsittää alueen Kalamátan kunnan länsiosassa. Áris oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kalamátan kuntaan yhdessä Arfarán ja Thourían kanssa, jolloin se muuttui uuden kunnan kunnallisyksiköksi.
Kunnallisyksikön osat.
Áriin kunnallisyksikkö muodostuu seuraavista kyläyhdyskunnista ja asutuksista:
Arfará

Arfará () on Kreikan kylä sekä samanniminen Kalamátan kunnan kunnallisyksikkö (Δημοτική Ενότητα Αρφαρών, "Dimotikí Enótita Arfarón") ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 2 648 ja varsinaisen Arfarán kylän väkiluku 1 177 (vuonna 2011).
Arfarán kylä sijaitsee linnuntietä noin 15 kilometriä pohjoisluoteeseen Kalamátan kaupungista. Arfarán kunnallisyksikkö käsittää Kalamátan kunnan pohjoisosan. Arfará oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kalamátan kuntaan yhdessä Áriin ja Thourían kanssa, jolloin se muuttui uuden kunnan kunnallisyksiköksi.
Kunnallisyksikön osat.
Arfarán kunnallisyksikkö muodostuu seuraavista kyläyhdyskunnista ja asutuksista:
Aristoménis

Aristoménis () on Kreikan kylä sekä samanniminen Messínin kunnan kunnallisyksikkö (Δημοτική Ενότητα Αριστομένους, "Dimotikí Enótita Aristoménous") ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 2 459 ja varsinaisen Aristoméniin kylän väkiluku 285 (vuonna 2011).
Aristoméniin kylä sijaitsee linnuntietä noin 25 kilometriä länteen Kalamátasta. Se on nimetty antiikin ajan Messenian kuninkaan Aristomeneen mukaan. Aristoméniin kunnallisyksikkö käsittää alueen Messínin kunnan länsiosassa. Aristoménis oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Messínin kuntaan yhdessä Aípeian, Androúsan, Ithómin, Petalídin, Tríkorfon ja Voufrádeen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Aristoméniin kunnallisyksikkö muodostuu seuraavista kyläyhdyskunnista ja asutuksista:
Avía (Messenia)

Avía () on Kreikan kylä sekä samanniminen Dytikí Mánin kunnan kunnallisyksikkö (Δημοτική Ενότητα Αβίας, "Dimotikí Enótita Avías") ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 2 246 ja varsinaisen Avían kylän väkiluku 281 (vuonna 2011).
Avían kylä sijaitsee Mánin niemimaan länsirannikolla Messenianlahden rannalla noin 10 kilometriä kaakkoon Kalamátasta. Kylän aikaisempi nimi oli "Paliachóra" (Παληαχώρα) tai "Palaiochóra" (Παλαιοχώρα). Se nimettiin uudelleen samalla seudulla sijainneen antiikin aikaisen Abian kaupungin mukaan vuonna 1926. Abia oli Messenian ja Lakonian rajaseutua. Sen alkuperäinen nimi oli Ira, ja se sai kreikkalaisessa mytologiassa nimensä Herakleen pojan Hylloksen hoitajasta Abiasta. Avían kunnallisyksikkö käsittää Dytikí Mánin kunnan pohjoisosan.
Avía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dytikí Mánin kunnaksi yhdessä Léfktron kanssa, jolloin se muuttui uuden kunnan kunnallisyksiköksi.
Kunnallisyksikön osat.
Avían kunnallisyksikkö muodostuu seuraavista kyläyhdyskunnista ja asutuksista:
Chiliochória

Chiliochória (; virallisesti Δημοτική Ενότητα Χιλιοχωρίων, "Dimotikí Enótita Chiliochoríon") on yksi Pýlos-Néstoraksen kunnan kunnallisyksiköistä ja entinen itsenäinen Kreikan kunta. Se sijaitsee Messenian alueyksikössä Peloponnesoksen alueella. Kunnallisyksikön väkiluku on 2 468 (vuonna 2011).
Chiliochórian kunnallisyksikkö käsittää alueen Pýlos-Néstoraksen kunnan keskiosissa. Sen suurin asutus on Chandrinóksen kylä, joka toimi myös lakkautetun kunnan kuntakeskuksena. Chiliochória oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlos-Néstoraksen kunnaksi yhdessä Korónin, Methónin, Néstoraksen, Papafléssaksen ja Pýloksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Chiliochórian kunnallisyksikkö muodostuu seuraavista kyläyhdyskunnista ja asutuksista:
Dório

Dório (; ) on Kreikan kylä sekä samanniminen Oichalían kunnan kunnallisyksikkö (Δημοτική Ενότητα Δωρίου, "Dimotikí Enótita Doríou") ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 2 983 ja varsinaisen Dórion kylän väkiluku 915 (vuonna 2011).
Dórion kylä sijaitsee linnuntietä noin 36 kilometriä luoteeseen Kalamátasta. Dórion kunnallisyksikkö käsittää Oichalían kunnan länsiosan. Dório oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Oichalían kuntaan yhdessä Andanían, Eíran ja Meligaláksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Dórion kunnallisyksikkö muodostuu seuraavista kyläyhdyskunnista ja asutuksista:
Sucka Free

Sucka Free on Nicki Minajin toinen mixtape, joka julkaistiin 12. huhtikuuta 2008.
Eíra

Eíra (; myös "Íra"; virallisesti Δημοτική Ενότητα Είρας, "Dimotikí Enótita Eíras") on yksi Oichalían kunnan kunnallisyksiköistä ja entinen itsenäinen Kreikan kunta. Se sijaitsee Messenian alueyksikössä Peloponnesoksen alueella. Kunnallisyksikön väkiluku on 433 (vuonna 2011).
Eíran kunnallisyksikkö käsittää Oichalían kunnan pohjoisosan Eliin ja Arkadian alueyksiköiden rajalla. Sen suurin asutus on Ágios Sóstiin kylä. Eíra oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Oichalían kuntaan yhdessä Andanían, Dórion ja Meligaláksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Eíran kunnallisyksikkö muodostuu seuraavista kyläyhdyskunnista ja asutuksista:
Poika portilla

Poika portilla ("Lars i porten") on Leif Erlsboen käsikirjoittama ja ohjaama norjalainen draamaelokuva vuodelta 1984. Se kertoo työväenluokkaisen 12-vuotiaan pojan kesänvietosta ja aikuistumisesta 1960-luvun taitteen Norjassa. Pääroolia näyttelee ohjaajan oma poika Magnus Erlsboe Haslund ja pojan vanhempia Anne Marie Ottersen&lt;br&gt;Frode Rasmussen. "Poika portilla" palkittiin kotimaassaan vuoden parhaana nuortenelokuvana ja erikoispalkinnolla Moskovan 14. elokuvajuhlilla.
"Helsingin Sanomien" Mikael Fränti esitteli elokuvan sen tv-esityksen alla maaliskuussa 1987 ja piti sitä sympaattisena mutta hieman kömpelönä nuoruuskuvauksena, joka ei yllä tanskalaisten Bille Augustin tai Nils Malmrosin tasolle. Hän kirjoitti kohtausten olevan irrallisia episodeja ilman selvää yhteyttä toisiinsa.
Fálanthos

Fálanthos (; virallisesti Δημοτική Ενότητα Φαλάνθου, "Dimotikí Enótita Falánthou") on yksi Trípolin kunnan kunnallisyksiköistä ja entinen itsenäinen Kreikan kunta. Se sijaitsee Arkadian alueyksikössä Peloponnesoksen alueella. Kunnallisyksikön väkiluku on 402 (vuonna 2011).
Fálanthoksen kunnallisyksikkö käsittää alueen Trípolin kunnan länsiosassa. Se on nimetty alueella sijainneen antiikin aikaisen Falanthonin eli Falanthoksen kaupungin ja samannimisen vuoren mukaan. Kunnallisyksikön suurin asutus on Piánan kylä. Fálanthos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trípolin kuntaan yhdessä Korýthion, Levídin, Mantíneian, Skirítidan, Tegéan ja Valtétsin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Fálanthoksen kunnallisyksikkö muodostuu seuraavista kyläyhdyskunnista ja asutuksista:
Filiatrá

Filiatrá () on Kreikan kaupunki sekä samanniminen Trifylían kunnan kunnallisyksikkö (Δημοτική Ενότητα Φιλιατρών, "Dimotikí Enótita Filiatrón") ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 7 514 ja varsinaisen Filiatrán kaupungin väkiluku 5 969 (vuonna 2011).
Filiatrán kaupunki sijaitsee rannikkotasangolla Peloponnesoksen niemimaan lounaisosassa noin 30 kilometriä pohjoisluoteeseen Pýloksesta ja noin 1,7 kilometriä sisämaahan Joonianmeren rannasta. Kaupunki on rakennettu uudelleen vuoden 1886 maanjäristyksen jälkeen. Sen nähtävyyksiin kuuluu muun muassa Eiffel-tornin 26-metriä korkea ”kopio”.
Filiatrá oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trifylían kunnaksi yhdessä Aetóksen, Avlónaksen, Gargaliánoin, Kyparissían ja Tripýlan kanssa, jolloin se muuttui uuden kunnan kunnallisyksiköksi.
Kunnallisyksikön osat.
Filiatrán kunnallisyksikkö muodostuu seuraavista kylä- ja kaupunkiyhdyskunnista ja asutuksista:
TrapGold

TrapGold on Iggy Azaleain toinen mixtape, joka julkaistiin 11. lokakuuta 2012.'
Gargaliánoi

Gargaliánoi (; myös "Gargaliáni") on Kreikan kaupunki sekä samanniminen Trifylían kunnan kunnallisyksikkö (Δημοτική Ενότητα Γαργαλιάνων, "Dimotikí Enótita Gargaliánon") ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 7 940 ja varsinaisen Gargaliánoin kaupungin väkiluku 5 007 (vuonna 2011).
Gargaliánoin kaupunki sijaitsee Peloponnesoksen niemimaan lounaisosassa noin 21 kilometriä pohjoisluoteeseen Pýloksesta ja noin neljä kilometriä sisämaahan Joonianmeren rannasta. Kaupungin satamana toimi Marathópolin kylä Joonianmeren rannalla. Gargaliánoin kunnallisyksikkö käsittää Trifylían kunnan eteläisimmän osan.
Gargaliánoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trifylían kunnaksi yhdessä Aetóksen, Avlónaksen, Filiatrán, Kyparissían ja Tripýlan kanssa, jolloin se muuttui uuden kunnan kunnallisyksiköksi.
Kunnallisyksikön osat.
Gargaliánoin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Iraía

Iraía (; myös "Iréa"; virallisesti Δημοτική Ενότητα Ηραίας, "Dimotikí Enótita Iraías") on yksi Gortynían kunnan kunnallisyksiköistä ja entinen itsenäinen Kreikan kunta. Se sijaitsee Arkadian alueyksikössä Peloponnesoksen alueella. Kunnallisyksikön väkiluku on 1 552 (vuonna 2011).
Iraían kunnallisyksikkö käsittää alueen Gortynían kunnan lounaisosassa Eliin alueyksikön rajalla. Se on nimetty samalla seudulla sijainneen antiikin aikaisen Heraian kaupungin mukaan. Kunnallisyksikön suurin asutus on Aráchovan kylä. Iraía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Gortynían kunnaksi yhdessä Dimitsánan, Kleítorasin, Kontovázainan, Lagkádian, Trikólonoin, Trópaian ja Vytínan kanssa, jolloin se muuttui uuden kunnan kunnallisyksiköksi.
Kunnallisyksikön osat.
Iraían kunnallisyksikkö muodostuu seuraavista kyläyhdyskunnista ja asutuksista:
Kontovázaina

Kontovázaina (; myös "Kondovázena") on Kreikan kylä sekä samanniminen Gortynían kunnan kunnallisyksikkö (Δημοτική Ενότητα Κοντοβαζαίνης, "Dimotikí Enótita Kontovazaínis") ja entinen itsenäinen kunta. Se sijaitsee Arkadian alueyksikössä Peloponnesoksen alueella. Koko kunnallisyksikön väkiluku on 1 171 ja varsinaisen Kontovázainan kylän väkiluku 386 (vuonna 2011).
Kontovázainan kylä sijaitsee linnuntietä noin 54 kilometriä luoteeseen Trípolista. Kontovázainan kunnallisyksikkö käsittää Gortynían kunnan luoteisosan. Kontovázaina oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Gortynían kunnaksi yhdessä Dimitsánan, Iraían, Kleítorasin, Lagkádian, Trikólonoin, Trópaian ja Vytínan kanssa, jolloin se muuttui uuden kunnan kunnallisyksiköksi.
Kunnallisyksikön osat.
Kontovázainan kunnallisyksikkö muodostuu seuraavista kyläyhdyskunnista ja asutuksista:
Korýthio

Korýthio (; myös "Koríthio"; virallisesti Δημοτική Ενότητα Κορυθίου, "Dimotikí Enótita Korythíou") on yksi Trípolin kunnan kunnallisyksiköistä ja entinen itsenäinen Kreikan kunta. Se sijaitsee Arkadian alueyksikössä Peloponnesoksen alueella. Kunnallisyksikön väkiluku on 2 133 (vuonna 2011).
Korýthion kunnallisyksikkö käsittää alueen Trípolin kunnan itäosassa. Sen suurin asutus on Neochórin kylä. Korýthio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trípolin kuntaan yhdessä Fálanthoksen, Levídin, Mantíneian, Skirítidan, Tegéan ja Valtétsin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Korýthion kunnallisyksikkö muodostuu seuraavista kyläyhdyskunnista ja asutuksista:
Koróni

Koróni () on Kreikan kylä sekä samanniminen Pýlos-Néstoraksen kunnan kunnallisyksikkö (Δημοτική Ενότητα Κορώνης, "Dimotikí Enótita Korónis") ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 4 366 ja varsinaisen Korónin kylän väkiluku 1 397 (vuonna 2011).
Korónin kylä sijaitsee niemessä Messenianlahden rannalla noin 51 kilometriä etelälounaaseen Kalamátasta ja noin 39 kilometriä kaakkoon Pýloksesta. Korónin kunnallisyksikkö käsittää Messenian niemimaan kärjen ja Pýlos-Néstoraksen kunnan kaakkoisosan.
Antiikin aikana Korónin paikalla sijaitsi Asinen kaupunki. Nimensä nykyinen kylä on kuitenkin saanut antiikin Koronen kaupungilta, joka sijaitsi pohjoisempana nykyisen Petalídin paikalla. Oletetaan, että Asinen autioiduttua Koronen asukkaat siirtyivät sen paikalle, ja samalla siirtyi myös paikannimi. Kylän nähtävyyksiin kuuluu muun muassa Korónin linna, joka on rakennettu venetsialaisella ajalla 1200-luvulla.
Koróni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlos-Néstoraksen kunnaksi yhdessä Chiliochórian, Methónin, Néstoraksen, Papafléssaksen ja Pýloksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Korónin kunnallisyksikkö muodostuu seuraavista kyläyhdyskunnista ja asutuksista:
Kosmás

Kosmás () on Kreikan kylä sekä samanniminen Nótia Kynourían kunnan kunnallisyksikkö (Δημοτική Ενότητα Κοσμά, "Dimotikí Enótita Kosmá") ja entinen itsenäinen kunta. Se sijaitsee Arkadian alueyksikössä Peloponnesoksen alueella. Koko kunnallisyksikön väkiluku on 362 ja varsinaisen Kosmáksen kylän väkiluku 356 (vuonna 2011).
Kosmáksen kylä sijaitsee Párnonas-vuoren etelärinteessä linnuntietä noin 28 kilometriä itään Spártista. Kosmáksen kunnallisyksikkö käsittää Nótia Kynourían kunnan lounaisosan. Sen nähtävyyksiin kuuluu muun muassa Elónan luostari. Antiikin aikana Kosmáksen kylän paikalla sijaitsi mahdollisesti kylä nimeltä "Selinus" (). Seudulta on löydetty antiikin aikaisia hautoja.
Kosmás oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nótia Kynourían kunnaksi yhdessä Leonídion ja Tyróksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Kosmáksen kunnallisyksikkö muodostuu seuraavista kyläyhdyskunnista ja asutuksista:
Aspettando il sole

Aspettando il sole on italialaisen poplaulaja Neffan vuonna 2007 julkaisema kokoelma-albumi.
Lagkádia (Arkadia)

Lagkádia (; myös "Langádia") on Kreikan kylä sekä samanniminen Gortynían kunnan kunnallisyksikkö (Δημοτική Ενότητα Λαγκαδίων, "Dimotikí Enótita Lagkadíon") ja entinen itsenäinen kunta. Se sijaitsee Arkadian alueyksikössä Peloponnesoksen alueella. Koko kunnallisyksikön väkiluku on 636 ja varsinaisen Lagkádian kylän väkiluku 355 (vuonna 2011).
Lagkádian kylä sijaitsee Peloponnesoksen niemimaan sisäosien vuoristossa linnuntietä noin 37 kilometriä luoteeseen Trípolista. Kylä tunnetaan perinteisistä kivitaloistaan. Lagkádian kunnallisyksikkö käsittää alueen Gortynían kunnan keskiosissa. Lagkádia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Gortynían kunnaksi yhdessä Dimitsánan, Iraían, Kleítorasin, Kontovázainan, Trikólonoin, Trópaian ja Vytínan kanssa, jolloin se muuttui uuden kunnan kunnallisyksiköksi.
Kunnallisyksikön osat.
Lagkádian kunnallisyksikkö muodostuu seuraavista kyläyhdyskunnista ja asutuksista:
Eyvind Skeie

Eyvind Skeie (s. 5. marraskuuta 1947) on norjalainen pappi, kirjailija ja virsirunoilija.
Skeie syntyi Askøyssa Bergenissä. Käytyään Bergenin katedraalikoulun hän opiskeli teologiaa Oslossa Menighetsfakultetetissa 1968–1972 ja valmistui teologian kandidaatiksi 1972. Hänet vihittiin papiksi 1974. Vuosina 1975–1980 hän työskenteli Grønnåsenin seurakunnassa Tromssassa. Hän on työskennellyt vuosina 1980–1982 "Vår kirke" -lehden toimittajana sekä Oslon Kaupunkilähetyksessä, Oslon tuomiokirkkoseurakunnan pappina ja vuodesta 1985 vapaana kirjailijana, virsirunoilijana ja luennoitsijana.
Skeie on käsikirjoittanut useita lastenohjelmia Norjan yleisradiolle (NRK), ja hän on julkaissut runokokoelmia sekä kertomuksia lapsille ja aikuisille. Ensimmäinen runokokoelma "Det vi har sett og hørt" ilmestyi 1971. Skeie on osallistunut myös kansainväliseen yhteistyöhön etenkin uskonnonvapauden puolesta.
Skeie on pohjoismaisten virsitekstien merkittävimpiä uudistajia. Hän on kirjoittanut yli 650 virttä ja tehnyt yhteistyötä monien norjalaisten säveltäjien kanssa. Vuonna 2007 hän julkaisi omia virsiään sisältävän virsikirjan "316 salmer og sanger." Hänen virsiään on luonnehdittu moderneiksi ja ilmaisultaan rohkean uusiksi"." Kaikkiaan hän on kirjoittanut toista tuhatta laulutekstiä ja julkaissut nelisenkymmentä kirjaa. Hänen virsiään on kaikkien Pohjoismaiden kirkkojen virsikirjoissa. Norjan kirkon virsikirjassa on 38 hänen kirjoittamaansa ja 17 kääntämäänsä virttä. Hän on kirjoittanut myös viime vuosina suosituksi tulleen joululaulun "Loistaa" (Tenn lys), jonka on säveltänyt norjalainen säveltäjä Sigvald Tveit.
Skeien virsiä ja runoja suomeksi.
Suomen evankelis-luterilaisen kirkon virsikirjassa
Ruotsin kirkon virsikirjassa
Lähteenkirkas hiljaisuus, uskonnollista runoutta 1900-luvun Euroopassa (Suom.Anna-Maija Raittila 1983)
Suurempi kuin sydämeni, uskonnollista runoutta 1900-luvun Euroopassa (Suom.Anna-Maija Raittila 1982)
Neffa

Giovani Pellino (7. lokakuuta 1967 Scafati, Italia) on italialainen pop- ja hiphoplaulaja, joka käyttää taiteilijanimeä Neffa.
Léfktro

Léfktro (, ) on Kreikan kylä sekä samanniminen Dytikí Mánin kunnan kunnallisyksikkö (Δημοτική Ενότητα Λεύκτρου, "Dimotikí Enótita Léfktrou") ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 4 699 ja varsinaisen Léfktron kylän väkiluku 289 (vuonna 2011).
Léfktron kylä sijaitsee Mánin niemimaan länsiosissa lähellä Messenianlahden rantaa. Se on saanut nimensä samalla seudulla sijainneesta antiikin aikaisesta Leuktronin eli Leuktran kaupungista. Léftkron kunnallisyksikkö käsittää Dytikí Mánin kunnan eteläosan. Sen alueella sijaitsee muun muassa koko kunnan kuntakeskus Kardamýli.
Léfktro oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dytikí Mánin kunnaksi yhdessä Avían kanssa, jolloin se muuttui uuden kunnan kunnallisyksiköksi.
Kunnallisyksikön osat.
Léfktron kunnallisyksikkö muodostuu seuraavista kyläyhdyskunnista ja asutuksista:
Levídi

Levídi (, ) on Kreikan kylä sekä samanniminen Trípolin kunnan kunnallisyksikkö (Δημοτική Ενότητα Λεβιδίου, "Dimotikí Enótita Levidíou") ja entinen itsenäinen kunta. Se sijaitsee Arkadian alueyksikössä Peloponnesoksen alueella. Koko kunnallisyksikön väkiluku on 3 094 ja varsinaisen Levídin kylän väkiluku 1 025 (vuonna 2011).
Levídin kylä sijaitsee linnuntietä noin 21 kilometriä pohjoisluoteeseen Trípolin kaupungista. Levídin kunnallisyksikkö käsittää Trípolin kunnan pohjoisosan Akhaian, Korinthian ja Argoliin rajalla. Levídi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trípolin kuntaan yhdessä Fálanthoksen, Korýthion, Mantíneian, Skirítidan, Tegéan ja Valtétsin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Levídin kunnallisyksikkö muodostuu seuraavista kyläyhdyskunnista ja asutuksista:
Papafléssas (kunnallisyksikkö)

Papafléssas () on Kreikan kylä sekä samanniminen Pýlos-Néstoraksen kunnan kunnallisyksikkö (Δημοτική Ενότητα Παπαφλέσσα, "Dimotikí Enótita Papafléssa") ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 1 316 ja varsinaisen Papafléssaksen kylän väkiluku 38 (vuonna 2011).
Papafléssaksen kylä sijaitsee linnuntietä noin 22 kilometriä pohjoiskoilliseen Pýloksesta ja noin 30 kilometriä länteen Kalamátasta. Kylä on nimetty pappi ja vapaustaistelija Papafléssaksen eli Grigórios Dikaíoksen mukaan. Tämä kuoli kunnallisyksikön alueella Maniákissa Kreikan vapaussodassa vuonna 1825. Papafléssaksen kunnallisyksikkö käsittää alueen Pýlos-Néstoraksen kunnan koillisosassa. Sen suurin asutus on Vlachópoulon kylä.
Papafléssas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlos-Néstoraksen kunnaksi yhdessä Chiliochórian, Korónin, Methónin, Néstoraksen ja Pýloksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Papafléssaksen kunnallisyksikkö muodostuu seuraavista kyläyhdyskunnista ja asutuksista:
Petalídi (Messenia)

Petalídi (, ) on Kreikan kylä sekä samanniminen Messínin kunnan kunnallisyksikkö (Δημοτική Ενότητα Πεταλιδίου, "Dimotikí Enótita Petalidíou") ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 3 217 ja varsinaisen Petalídin kylän väkiluku 1 065 (vuonna 2011).
Petalídin kylä sijaitsee Messenianlahden rannalla linnuntietä noin 26 kilometriä lounaaseen Kalamátasta. Antiikin aikana nykyisen kylän lähellä sijaitsi Koronen kaupunki, joka saattoi olla sama kuin Homeroksen mainitsema Aipeia. Kylän tärkein kirkko on omistettu Pyhälle Nikolaokselle ("Ágios Nikólaos"). Petalídin kunnallisyksikkö käsittää alueen Messínin kunnan eteläisissä keskiosissa.
Petalídi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Messínin kuntaan yhdessä Aípeian, Androúsan, Aristoméniin, Ithómin, Tríkorfon ja Voufrádeen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Petalídin kunnallisyksikkö muodostuu seuraavista kyläyhdyskunnista ja asutuksista:
Skirítida

Skirítida (; myös Σκυρίτιδα, "Skyrítida"; ; virallisesti Δημοτική Ενότητα Σκιρίτιδας, "Dimotikí Enótita Skirítidas") on yksi Trípolin kunnan kunnallisyksiköistä ja entinen itsenäinen Kreikan kunta. Se sijaitsee Arkadian alueyksikössä Peloponnesoksen alueella. Kunnallisyksikön väkiluku on 1 265 (vuonna 2011).
Skirítidan kunnallisyksikkö käsittää Trípolin kunnan eteläosan. Se on perinyt nimensä antiikin aikaisesta Skiritiin alueesta, joka oli tuolloin pohjoista Lakoniaa. Kunnallisyksikön suurin asutus on Vlachokerasián kylä. Skirítida oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trípolin kuntaan yhdessä Fálanthoksen, Korýthion, Levídin, Mantíneian, Tegéan ja Valtétsin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Skirítidan kunnallisyksikkö muodostuu seuraavista kyläyhdyskunnista ja asutuksista:
Thouría

Thouría (; myös "Thuría") on Kreikan kylä sekä samanniminen Kalamátan kunnan kunnallisyksikkö (Δημοτική Ενότητα Θουρίας, "Dimotikí Enótita Thourías") ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 2 721 ja varsinaisen Thourían kylän väkiluku 884 (vuonna 2011).
Thourían kylä sijaitsee noin kahdeksan kilometriä Kalamátan kaupungista luoteeseen. Se on nimetty alueella sijainneen antiikin aikaisen Thurian kaupungin mukaan. Thourían kunnallisyksikkö käsittää alueen Kalamátan kunnan keskiosissa. Thouría oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kalamátan kuntaan yhdessä Arfarán ja Áriin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Thourían kunnallisyksikkö muodostuu seuraavista kyläyhdyskunnista ja asutuksista:
Disco Dancer

Disco Dancer on vuonna 1982 ensi-iltansa saanut intialainen hindinkielinen elokuva, jonka on ohjannut Babbar Subhash.
Trikólonoi

Trikólonoi (; myös "Trikóloni"; virallisesti Δημοτική Ενότητα Τρικολώνων, "Dimotikí Enótita Trikolónon") on yksi Gortynían kunnan kunnallisyksiköistä ja entinen itsenäinen Kreikan kunta. Se sijaitsee Arkadian alueyksikössä Peloponnesoksen alueella. Kunnallisyksikön väkiluku on 578 (vuonna 2011).
Trikólonoin kunnallisyksikkö käsittää Gortynían kunnan eteläosan. Sen suurin asutus on Ellinikón kylä. Trikólonoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Gortynían kunnaksi yhdessä Dimitsánan, Iraían, Kleítorasin, Kontovázainan, Lagkádian, Trópaian ja Vytínan kanssa, jolloin se muuttui uuden kunnan kunnallisyksiköksi.
Kunnallisyksikön osat.
Trikólonoin kunnallisyksikkö muodostuu seuraavista kyläyhdyskunnista ja asutuksista:
Tríkorfo (Messenia)

Tríkorfo (, ) on Kreikan kylä sekä samanniminen Messínin kunnan kunnallisyksikkö (Δημοτική Ενότητα Τρικόρφου, "Dimotikí Enótita Trikórfou") ja entinen itsenäinen kyläkunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 706 ja varsinaisen Tríkorfon kylän väkiluku 361 (vuonna 2011).
Tríkorfon kylä sijaitsee linnuntietä noin 24 kilometriä luoteeseen Kalamátasta. Tríkorfon kunnallisyksikkö käsittää alueen Messínin kunnan pohjoisosissa. Tríkorfo oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Messínin kuntaan yhdessä Aípeian, Androúsan, Aristoméniin, Ithómin, Petalídin ja Voufrádeen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Tríkorfon kunnallisyksikkö muodostuu seuraavista kyläyhdyskunnista ja asutuksista:
Tripýla

Tripýla (; myös "Tripíla") on Kreikan kylä sekä samanniminen Trifylían kunnan kunnallisyksikkö (Δημοτική Ενότητα Τριπύλης, "Dimotikí Enótita Tripýlis") ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 354 ja varsinaisen Tripýlan kylän väkiluku 34 (vuonna 2011).
Tripýlan kylä sijaitsee linnuntietä noin 33 kilometriä luoteeseen Kalamátasta. Tripýlan kunnallisyksikkö käsittää alueen Trifylían kunnan itäosassa. Tripýla oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trifylían kunnaksi yhdessä Aetóksen, Avlónaksen, Filiatrán, Gargaliánoin ja Kyparissían kanssa, jolloin se muuttui uuden kunnan kunnallisyksiköksi.
Kunnallisyksikön osat.
Tripýlan kunnallisyksikkö muodostuu seuraavista kyläyhdyskunnista ja asutuksista:
Trópaia

Trópaia (; myös "Trópea") on Kreikan kylä sekä samanniminen Gortynían kunnan kunnallisyksikkö (Δημοτική Ενότητα Τροπαίων, "Dimotikí Enótita Tropaíon") ja entinen itsenäinen kunta. Se sijaitsee Arkadian alueyksikössä Peloponnesoksen alueella. Koko kunnallisyksikön väkiluku on 2 887 ja varsinaisen Trópaian kylän väkiluku 506 (vuonna 2011).
Trópaian kylä sijaitsee linnuntietä noin 44 kilometriä luoteeseen Trípolista. Trópaian kunnallisyksikkö käsittää alueen Gortynían kunnan länsiosissa. Trópaia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Gortynían kunnaksi yhdessä Dimitsánan, Iraían, Kleítorasin, Kontovázainan, Lagkádian, Trikólonoin ja Vytínan kanssa, jolloin se muuttui uuden kunnan kunnallisyksiköksi.
Kunnallisyksikön osat.
Trópaian kunnallisyksikkö muodostuu seuraavista kyläyhdyskunnista ja asutuksista:
Tyrós

Tyrós (; myös "Tirós") on Kreikan kylä sekä samanniminen Nótia Kynourían kunnan kunnallisyksikkö (Δημοτική Ενότητα Τυρού, "Dimotikí Enótita Tyroú") ja entinen itsenäinen kunta. Se sijaitsee Arkadian alueyksikössä Peloponnesoksen alueella. Koko kunnallisyksikön väkiluku on 2 063 ja varsinaisen Tyróksen kylän väkiluku 217 (vuonna 2011).
Tyróksen kyläyhdyskunnan samanniminen yläkylä sijaitsee Peloponnesoksen niemimaan itäosissa linnuntietä noin 75 kilometriä kaakkoon Trípolin kaupungista ja noin kaksi kilometriä sisämaahan Argoliinlahden rannasta. Sen ranta-asutus ja satama Paralía Tyroú sijaitsee rannikolla. Kylän nimi palautuu seudun antiikin aikaiseen nimeen ja tulee muinaiskreikan sanasta "tyros" (), 'juusto'. Se perustuu siihen, että alueella palvottiin Apollon Tyritestä, jota pidettiin maidon ja juustojen suojelijana.
Tyrós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nótia Kynourían kunnaksi yhdessä Kosmáksen ja Leonídion kanssa, jolloin se muuttui uuden kunnan kunnallisyksiköksi.
Kunnallisyksikön osat.
Tyróksen kunnallisyksikkö muodostuu seuraavista kyläyhdyskunnista ja asutuksista:
Daniil Dratševski

Daniil Vasiljevitš Dratševski (; 29. maaliskuuta 1858 – 1918) oli venäläinen kenraalimajuri, joka toimi Pietarin kaupunginpäällikkönä ("gradonatšalnik") vuosina 1907–1914. Hän oli myös Suomen valtionrautateiden pääjohtaja ensimmäisen sortokauden aikana vuosina 1903–1905.
Dratševski valmistui Konstantinin tykistökoulusta vuonna 1876 ja osallistui Turkin sotaan 1877–1878. Hän sai luutnantin arvon 1879. Suoritettuaan Nikolain yleisesikunta-akatemian vuonna 1887 Dratševski sai kapteenin arvon ja toimi sen jälkeen esikuntatehtävissä. Hänet ylennettiin everstiluutnantiksi 1892 ja everstiksi 1898. Marraskuussa 1898 Dratševski siirrettiin Suomen sotilaspiirin esikuntaan, jossa hänen vastuualueeseensa kuuluivat Suomen rautateillä tapahtuvat joukkojensiirrot. Hänet nimitettiin Suomen Rautatiehallituksen pääjohtajaksi Georg Strömbergin seuraajana syyskuussa 1903. Dratševski joutui eroamaan suurlakon jälkeen joulukuun 1905 lopussa. Hänet ylennettiin vuonna 1905 kenraalimajuriksi.
Dratševski oli tammikuusta 1906 tammikuuhun 1907 Donin Rostovin kaupunginpäällikkönä, minkä jälkeen hän siirtyi vastaavaan tehtävään Pietariin. Dratševski johti Pietarin hallintoa seitsemän vuotta ja osallistui aktiivisesti kaupunkisuunnitteluun. Hänen aikanaan muun muassa katuja kivettiin, kunnallinen raitiotieverkko sekä bussiliikenne otettiin käyttöön ja vesijohtoverkko ulotettiin Suureen- ja Pieneen-Ohtaan sekä Ristisaarelle. Raporteissaan keisarille Dratševski kiinnitti huomiota pääkaupungin moraalisiin ja ympäristöongelmiin. Dratševski erotettiin heinäkuussa 1914 ja seuraavana vuonna hän joutui oikeuteen syytettynä julkisten varojen kavalluksesta. Hänet todettiin syylliseksi ja tuomittiin vankeuteen, mutta jutun käsittely jatkui vallankumouksen puhkeamiseen saakka. Dratševski kuoli vuonna 1918, mutta tarkkaa kuolinaikaa, -paikkaa ja -tapaa ei tiedetä.
Paralía Tyroú

Paralía Tyroú () on Kreikan kylä, joka kuuluu hallinnollisesti Nótia Kynourían kuntaan, Arkadian alueyksikköön ja Peloponnesoksen alueeseen. Kylän väkiluku on 784 (2021).
Paralía Tyroún kylä, suomeksi ”Tyróksen ranta”, sijaitsee Peloponnesoksen niemimaan itärannikolla noin 69 kilometriä kaakkoon Trípolista ja noin 97 kilometriä itäkoilliseen Spártista. Se on osa Tyróksen kyläyhdyskuntaa, jonka ranta-asutus se on. Varsinainen Tyróksen yläkylä sijaitsee noin kaksi kilometriä sisämaahan. Paralía Tyroússa on pitkä ranta, jonka lisäksi sen pohjoispuolella on erillinen Tigánin ranta ja eteläpuolella Lygerían ranta.
Valtétsi

Valtétsi () on Kreikan kylä sekä samanniminen Trípolin kunnan kunnallisyksikkö (Δημοτική Ενότητα Βαλτετσίου, "Dimotikí Enótita Valtetsíou") ja entinen itsenäinen kunta. Se sijaitsee Arkadian alueyksikössä Peloponnesoksen alueella. Koko kunnallisyksikön väkiluku on 917 ja varsinaisen Valtétsin kylän väkiluku 75 (vuonna 2011).
Valtétsin kylä sijaitsee linnuntietä noin yhdeksän kilometriä länsilounaaseen Trípolin kaupungista. Valtétsin kunnallisyksikkö käsittää Trípolin kunnan lounaisosan. Valtétsi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trípolin kuntaan yhdessä Fálanthoksen, Korýthion, Levídin, Mantíneian, Skirítidan ja Tegéan kanssa, jolloin se muuttui uuden kunnan kunnallisyksiköksi.
Kunnallisyksikön osat.
Valtétsin kunnallisyksikkö muodostuu seuraavista kyläyhdyskunnista ja asutuksista:
Voufrádes

Voufrádes (; myös "Vufrádes"; virallisesti Δημοτική Ενότητα Βουφράδων, "Dimotikí Enótita Voufrádon") on yksi Messínin kunnan kunnallisyksiköistä ja entinen itsenäinen Kreikan kunta. Se sijaitsee Messenian alueyksikössä Peloponnesoksen alueella. Kunnallisyksikön väkiluku on 1 051 (vuonna 2011).
Voufrádeen kunnallisyksikkö käsittää alueen Messínin kunnan läntisissa keskiosissa. Sen suurin asutus on Chatzíin kylä. Voufrádes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Messínin kuntaan yhdessä Aípeian, Androúsan, Aristoméniin, Ithómin, Petalídin ja Tríkorfon kanssa, jolloin se muuttui uuden kunnan kunnallisyksiköksi.
Kunnallisyksikön osat.
Voufrádeen kunnallisyksikkö muodostuu seuraavista kyläyhdyskunnista ja asutuksista:
Vytína

Vytína (; myös "Vitína") on Kreikan kylä sekä samanniminen Gortynían kunnan kunnallisyksikkö (Δημοτική Ενότητα Βυτίνας, "Dimotikí Enótita Vytínas") ja entinen itsenäinen kunta. Se sijaitsee Arkadian alueyksikössä Peloponnesoksen alueella. Koko kunnallisyksikön väkiluku on 1 116 ja varsinaisen Vytínan kylän väkiluku 652 (vuonna 2011).
Vytínan kylä sijaitsee linnuntietä noin 25 kilometriä luoteeseen Trípolista. Vytínan kunnallisyksikkö käsittää Gortynían kunnan itäosan. Vytína oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Gortynían kunnaksi yhdessä Dimitsánan, Iraían, Kleítorasin, Kontovázainan, Lagkádian, Trikólonoin ja Trópaian kanssa, jolloin se muuttui uuden kunnan kunnallisyksiköksi.
Kunnallisyksikön osat.
Vytínan kunnallisyksikkö muodostuu seuraavista kyläyhdyskunnista ja asutuksista:
L.M.L.

L.M.L on venäläisen tyttöbändin Via Gran viides albumi, joka julkaistiin vuonna 2006.
Kim Aarola

Kim Aarola (s. 25. tammikuuta 1993 Hämeenlinna) on jääkiekkoilija, joka pelaa Jää-Ahmoissa II-divisioonassa. Aiemmin vuosina 2014-2021 hän pelasi II-divisioonassa Hoki Klubi Hyvinkään joukkueessa. Oltuaan kauden 2021-2022 pelaamatta, hän pelasi kaksi kautta Thaimaan sarjassa Lexicon Lumberjacksin ja Magnan joukkueissa. Kaudella 2020–2021 hän edusti seuratasolla thaimaalaista Aware-joukkuetta. Hän on edustanut myös Thaimaan maajoukkuetta Aasian Challenge Cupissa vuonna 2011 ja 2025 ja Aasian Talvikisoissa vuosina 2011, 2017 ja 2025.
Aarolan isä on suomalainen ja äiti thaimaalainen, minkä johdosta hänellä on myös Thaimaan passi ja edustusoikeus. Aarola on 21 maalillaan ja 47 tehopisteellään Thaimaan maajoukkueen kaikkien aikojen tehokkain pelaaja maailmanmestaruusturnauksissa.
Yksityiselämä.
Aarola osaa myös puhua thain kieltä, vaikka sen latinalaisista aakkosista tyystin poikkeavat thailaiset kirjaimet ovat jääneet hänelle vieraiksi. Thaimaassa asepalvelus kestää kaksi vuotta, mutta Aarolan ei ole täytynyt suorittaa siellä asepalvelusta, sillä hän on tehnyt sen Suomessa.
Jorma Mattila (pääsihteeri)

Jalo Jorma Jouko Mattila (6. toukokuuta 1911 Alahärmä – 6. marraskuuta 1981 Helsinki) oli suomalainen maantieteilijä, kanslianeuvos ja Virkamiesliiton pitkäaikainen pääsihteeri. 
Henkilöhistoria.
Jorma Mattilan vanhemmat olivat opettaja Kustaa Mattila ja Lyydia Katariina Pollari ja puoliso vuodesta 1941 Kerttu Ellen Raudanjoki (Yliraudanjoki). Mattila tuli ylioppilaaksi 1929 ja valmistui filsofian kandidaatiksi 1938. Hän opiskeli myös Tukholmassa vuonna 1938 ja teki opintomatkoja Keski-Eurooppaan. Mattila oli Geologian tutkimuskeskuksen tutkimusapulainen 1936–1938, Kallion yhteiskoulun opettaja 1938–1945 ja Virkamiesliiton pääsihteeri 1946–1971. Helsingin yliopiston assistenttina hän työskenteli 1939–1952. Hän oli myös maantieteellisen aikakauskirja "Terran" toimitussihteeri 1942–1949 ja "Virkamieslehden" päätoimittaja vuodesta 1946 ja hänellä oli useita suomalaisia ja kansainvälisiä luottamustehtäviä. Kanslianeuvoksen arvonimen Mattila sai vuonna 1973.
Waynen piirikunta (Michigan)

Waynen piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 1 753 616 vuonna 2017 ja sen pinta-ala on 1 743 neliökilometriä. Piirikunnan hallintokeskus Detroit on myös sen suurin kaupunki.
Väestö.
Piirikunnan asukkaista 49,6 prosenttia on valkoisia, 38,6 prosenttia latinalaisamerikkalaisia ja 5,83 prosenttia mustia. 14,7 prosenttia puhuu myös muita kieliä kuin englantia. 96,1 prosenttia asukkaista on Yhdysvaltain kansalaisia. Piirikunnan väestön keski-ikä on 37.8 vuotta.